Priekšlikums Padomes regula (ES) Nr. …/... ar ko nosaka korekcijas koeficientus, kurus no 2009. gada 1. jūlija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam /* COM/2010/0342 galīgā redakcija - NLE 2010/0189 */





[pic] | EIROPAS KOMISIJA | Briselē, 29.6.2010 COM(2010)342 galīgā redakcija 2010/0189 (NLE) Priekšlikums PADOMES REGULA (ES) Nr. …/... ar ko nosaka korekcijas koeficientus, kurus no 2009. gada 1. jūlija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam PASKAIDROJUMA RAKSTS Ar 1987. gada 5. oktobra Regulu (Euratom, EOTK, EEK) Nr. 3019/87 tika grozīti Eiropas Kopienu Civildienesta noteikumi, pievienojot X pielikumu, kurā ir ietverti īpaši noteikumi un izņēmuma noteikumi, ko piemēro trešās valstīs strādājošiem ierēdņiem. Jo īpaši tika izveidota specifiska finanšu sistēma. X pielikuma 11., 12. un 13. panta noteikumi attiecas uz minētajās valstīs strādājošo ierēdņu atalgojumu. Saskaņā ar šo sistēmu atalgojumu izmaksā euro Beļģijā, bet to var pilnībā vai daļēji izmaksāt arī darbavietas valsts valūtā. Tādā gadījumā atalgojuma daļai, ko izmaksā vietējā valūtā, piemēro korekcijas koeficientu. Saskaņā ar minētā pielikuma 13. panta pirmo daļu Padomei reizi sešos mēnešos jānosaka korekcijas koeficienti, ko piemēro trešās valstīs. Ar 1988. gada 18. jūlija Regulu (EOTK, EEK, Euratom) Nr. 2175/88 Padome noteica pirmos korekcijas koeficientus, ko piemēroja no 1987. gada 10. oktobra. Kopš jauno Civildienesta noteikumu stāšanās spēkā 2004. gada 1. maijā (2004. gada 22. marta Regula (EK, Euratom) Nr. 723/2004) šī sistēma attiecas arī uz līgumdarbiniekiem. Saskaņā ar jauno Civildienesta noteikumu X pielikuma 13. panta pirmo daļu Padomei turpmāk reizi gadā ir jānosaka korekcijas koeficienti, ko piemēro trešās valstīs. Pēdējos korekcijas koeficientus Padome noteica ar 2009. gada 6. jūlija Regulu (EK) Nr. 613/2009, un tie stājās spēkā 2008. gada 1. jūlijā. Šis priekšlikums attiecas uz to korekcijas koeficientu noteikšanu, kurus no 2009. gada 1. jūlija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam. Ietekme uz budžetu ir neliela: palielinājums 85 283, 51 euro apmērā, tā ir tikai + 0,0483 % atšķirība salīdzinājumā ar iepriekšējo reizi. Skatīt pievienoto " Finanšu pārskatu ". Ārpus Eiropas Savienības atalgojuma sistēmas pamatā ir šāds princips: pirktspējas ekvivalence starp vietējā valūtā izmaksātu un Briselē izmaksātu atalgojumu saskaņā ar Civildienesta noteikumu 64. pantu. Šā principa piemērošanai nepieciešams veikt ekonomiskās paritātes aprēķinus, ko dara Eurostat. Korekcijas koeficientu iegūst, dalot ekonomiskās paritātes vērtību ar valūtas maiņas kursu . Lai noteiktu korekcijas koeficientus, jāaprēķina ekonomiskā paritāte, veicot salīdzinājumu starp attiecīgajām darbavietām un Briseli. Izmantojamos valūtas maiņas kursus nosaka saskaņā ar Finanšu regulas īstenošanas kārtību, un tie atbilst valūtas maiņas kursam korekcijas koeficientu piemērošanas dienā. Tabulā " Pielikums " visām darbavietām un 2009. gada jūlija mēnesim ir norādīti korekcijas koeficienti, kas izriet no Eurostat paziņotajām ekonomiskajām paritātēm. 2010/0189 (NLE) Priekšlikums PADOMES REGULA (ES) Nr. …/... ar ko nosaka korekcijas koeficientus, kurus no 2009. gada 1. jūlija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 336. pantu, ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, kuri noteikti ar Padomes Regulu (EEK, Euratom, EOTK) Nr. 259/68[1], un jo īpaši Civildienesta noteikumu X pielikuma 13. panta pirmo daļu, ņemot vērā Komisijas priekšlikumu, tā kā: (1) Jāņem vērā dzīves dārdzības izmaiņas valstīs ārpus Savienības, un no 2009. gada 1. jūlija attiecīgi ir jānosaka korekcijas koeficienti trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam, ko izmaksā darbavietas valsts valūtā. (2) Korekcijas koeficienti, ko piemēro maksājumiem, pamatojoties uz Padomes Regulu (EK) Nr. 613/2009[2], var palielināt vai samazināt atalgojumu ar atpakaļejošu datumu. (3) Ja jaunie korekcijas koeficienti palielina atalgojumu, jāparedz izmaksas ar atpakaļejošu spēku. (4) Ja jaunie korekcijas koeficienti samazina atalgojumu, jāparedz pārmaksātās summas atgūšana par laikposmu no 2009. gada 1. jūlija līdz šīs regulas spēkā stāšanās dienai. (5) Jāparedz, ka iespējamo pārmaksas atgūšanu var attiecināt ne vairāk kā uz sešu mēnešu laikposmu pirms šīs regulas spēkā stāšanās dienas un ka pārmaksu var atgūt ne ilgāk kā divpadsmit mēnešu laikā, skaitot no šīs regulas spēkā stāšanās dienas, līdzīgi kā attiecībā uz korekcijas koeficientiem, ko Savienībā piemēro Eiropas Kopienu ierēdņu un citu darbinieku atalgojumam un pensijām, IR PIEŅĒMUSI ŠO REGULU. 1. pants Korekcijas koeficienti, kurus no 2009. gada 1. jūlija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam, kuru izmaksā darbavietas valsts valūtā, ir noteikti šīs regulas pielikumā. Atalgojuma aprēķināšanā izmantoto valūtas maiņas kursu nosaka saskaņā ar Finanšu regulas īstenošanas kārtību, un tas atbilst maiņas kursam, kas ir spēkā pirmajā daļā minētajā datumā. 2. pants 1. Ja pielikumā noteiktie korekcijas koeficienti palielina atalgojumu, iestādes veic maksājumus ar atpakaļejošu spēku. 2. Iestādes ar atpakaļejošu datumu samazina atalgojumu par laikposmu no 2009. gada 1. jūlija līdz šīs regulas spēkā stāšanās dienai, ja pielikumā paredzētie korekcijas koeficienti samazina atalgojumu. Korekcijas ar atpakaļejošu spēku, lai atgūtu pārmaksātās summas, piemēro laika posmā, kas nepārsniedz sešus mēnešus pirms šīs regulas spēkā stāšanās dienas. Pārmaksu atgūst ne vairāk kā divpadsmit mēnešu laikā, skaitot no tās pašas dienas. 3. pants Šī regula stājas spēkā dienā, kad tā publicēta Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs Pielikums DARBAVIETA | Korekcijas koeficienti, 2009. gada jūlijs | Afganistāna (***) | 0 | Dienvidāfrika | 57,5 | Albānija | 73,9 | Alžīrija | 76,5 | Bijusī Dienvidslāvijas Maķedonijas Republika | 68,1 | Angola | 115,8 | Saūda Arābija | 85,2 | Argentīna | 57,1 | Armēnija | 68,7 | Austrālija | 102,3 | Azerbaidžāna | 93,7 | Bangladeša | 50,8 | Barbadosa | 111 | Baltkrievija | 61,5 | Beliza | 65,9 | Benina | 93,1 | Bolīvija | 58,4 | Bosnija un Hercegovina (Banja Luka) | 62,5 | Bosnija un Hercegovina (Sarajeva) | 73,2 | Botsvāna | 53,2 | Brazīlija | 87,4 | Burkinafaso | 95,8 | Burundi (***) | 0 | Kambodža | 71,5 | Kamerūna | 95,6 | Kanāda | 74,6 | Kaboverde | 73,1 | Čīle | 61,9 | Ķīna | 85,6 | Jordānas Rietumkrasts - Gazas josla | 100,7 | Kolumbija | 76 | Kongo (Brazavilla) | 118,2 | Dienvidkoreja | 82,8 | Kostarika | 75,1 | Kotdivuāra | 99,5 | Horvātija | 92,3 | Kuba | 83,2 | Džibutija | 97,1 | Ēģipte | 39,2 | Salvadora | 70,2 | Ekvadora | 70,3 | Eritreja | 50,1 | ASV (Ņujorka) | 92 | ASV (Vašingtona) | 87,4 | Etiopija | 83,8 | Gabona | 104,4 | Gambija | 60,7 | Gruzija | 86,5 | Gana | 53,1 | Gvatemala | 75,5 | Gvineja (Konakri) | 63,5 | Gvineja-Bisava | 107,7 | Gajāna | 59,3 | Haiti | 107,4 | Hondurasa | 70,2 | Honkonga | 95 | Fidži salas | 61,9 | Zālamana salas | 90,3 | Indija | 54,5 | Indonēzija (Džakarta) | 74,3 | Indonēzija (Banda Ačeha) | 51,2 | Irāka (***) | 0 | Izraēla (Telaviva) | 102,5 | Jamaika | 84,8 | Japāna (Tokija) | 126,3 | Jordānija | 81,5 | Kazahstāna (Almati) | 76,3 | Kazahstāna (Astana) | 68,1 | Kenija | 75,1 | Kirgizstāna | 85,9 | Kosova (Priština) | 54,6 | Laosa | 85,7 | Lesoto | 57,3 | Libāna | 81,9 | Libērija | 90,8 | Madagaskara | 83,9 | Malaizija | 70,1 | Malāvija | 76 | Mali | 84,9 | Maroka | 76,1 | Maurīcija | 69,7 | Mauritānija | 61,1 | Meksika | 65,1 | Moldova | 64,3 | Melnkalne | 68,1 | Mozambika | 73,4 | Namībija | 71,2 | Nepāla | 77,7 | Nikaragva | 55,5 | Nigēra | 85,9 | Nigērija | 87,5 | Norvēģija | 125,2 | Jaunkaledonija | 125,9 | Jaunzēlande | 86,4 | Uganda | 63,4 | Uzbekistāna | 50,9 | Pakistāna | 43,9 | Panama | 57,6 | Papua-Jaungvineja | 94,2 | Paragvaja | 66,5 | Peru | 75,1 | Filipīnas | 62,7 | Centrālāfrikas Republika | 106,7 | Kongo Demokrātiskā Republika (Kinšasa) | 125,3 | Dominikas Republika | 64,4 | Krievija | 97,1 | Ruanda | 84,6 | Samoa | 70,5 | Senegāla | 90,3 | Serbija (Belgrada) | 66,5 | Sjerraleone | 75,1 | Singapūra | 97,3 | Sudāna (Hartuma) | 52,5 | Dienvidsudāna (Džuba) | 91,6 | Šrilanka | 62,9 | Šveice (Ženēva) | 109,5 | Šveice (Berne) | 109 | Surinama | 45,9 | Svazilenda | 58,2 | Sīrija | 77,1 | Tadžikistāna | 56,9 | Taivāna | 76,6 | Tanzānija | 67,6 | Čada | 122,8 | Taizeme | 55,6 | Austrumtimora | 67,8 | Togo | 87,9 | Trinidada un Tobāgo | 74,6 | Tunisija | 68,7 | Turcija | 76,6 | Ukraina | 75,1 | Urugvaja | 71,3 | Vanuatu | 102,2 | Venecuēla | 92,4 | Vjetnama | 47,4 | Jemena | 66,6 | Zambija | 49,2 | Zimbabve (***) | 0 | (***) Nav pieejams. FINANŠU PĀRSKATS 1. PRIEKŠLIKUMA NOSAUKUMS Priekšlikums Padomes regulai, ar ko nosaka korekcijas koeficientus, kurus no 2009. gada 1. jūlija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam. 2. BUDŽETA POZĪCIJAS XX-01.01.02-01 un XX-01.02.02-01 3. JURIDISKAIS PAMATS Civildienesta noteikumu X pielikuma 12. un 13. pants. 4. FINANSIĀLĀ IETEKME 4.1 Aplēstā faktisko izdevumu summa2010. gadam (1) 176.567.000 € (1) 4.2 Aplēstā 2009. gada jūlija līdz 2010.gada jūnija (ieskaitot)korekcijas koeficientu ietekme: + 85.283,51 € (2) 4.3 Ietekme, salīdzinot ar aplēstofaktisko izdevumu summu [(2) : (1)] + 0,048300623 % [1] OV L 56, 4.3.1968., 1. lpp. Regulā jaunākie grozījumi izdarīti ar Regulu (EK) Nr. 160/2009 (OV L 55, 27.2.2009., 1. lpp.). [2] OV L 181, 14.7.2009., 1. lpp.